Nacions Unides (ONU) considera que la igualtat entre els gèneres no és només un dret humà fonamental, sinó la base necessària per aconseguir un món pacífic, pròsper i sostenible.
Segons l'ONU, 1 de cada 5 dones i nenes entre 15 i 49 anys d'edat van afirmar haver experimentat violència física o sexual, o ambdues, en mans de la seva parella en els 12 mesos anteriors a ser preguntades sobre aquest assumpte.
Tot i el panorama actual, 49 països no tenen cap tipus de llei que protegeixi les dones i nenes de la violència o de pràctiques nocives com el matrimoni infantil o la mutilació genital femenina.
És crucial que s'estableixin nous marcs legals sobre la igualtat de la dona en el lloc de treball i l'eradicació de les pràctiques nocives per tal d'acabar amb la discriminació basada en el gènere.
Tanmateix, si es facilita a dones i nenes la igualtat d'accés a l'educació, l'atenció mèdica, una feina decent i una representació en els processos de decisions polítiques i econòmiques, s'estaran impulsant les economies sostenibles i la humanitat, en el seu conjunt, es beneficiarà dels seus efectes positius.
Les fites que proposa Nacions Unides per assolir l'ODS 5 són:
Assoliment de l'ODS 5 a Catalunya
En concret, el Pla recull 74 objectius específics per assolir a Catalunya les fites proposades pel que fa a l'ODS 5.
La UE està compromesa amb aquest objectiu i, per això, diversos fons i programes de finançament donen suport a activitats que fomentin la igualtat efectiva entre homes i dones:
Programa Drets, Igualtat i Ciutadania (REC)
Té per objectiu el desenvolupament d'un espai on la igualtat i els drets de les persones es protegeixin, es promoguin i s'apliquin de manera efectiva.
Entre altres àmbits d'actuació, promou la igualtat entre homes i dones, fomenta integració del gènere i prevé la violència contra nens i dones.
Alguns exemples de convocatòries de subvencions o de licitacions finançades gràcies al REC són:
Aquests són alguns exemples de projectes participats per entitats catalanes i finançats pel REC que tenen per objectiu l'ODS 5:
Instrument Europeu per la Democràcia i els Drets Humans (EIDHR)
Aquest instrument financer de la UE està enfocat a donar suport a la promoció de la democràcia i els drets humans a països fora de la Unió Europea.
Entre els seus objectius hi ha l'incrementar el respecte i l'observança dels drets humans, de les llibertats fonamentals proclamades a la Declaració Universal de Drets Humans i altres instruments internacionals i regionals, com també reforçar la seva protecció, foment i seguiment, principalment mitjançant el suport a les organitzacions corresponents de la societat civil, als defensors dels drets humans i a les víctimes de la repressió i els abusos.
Un exemple de l'actuació d'aquest fons el podem veure a la convocatòria de suport a les organitzacions que promouen la protecció dels defensors dels drets humans a Hondures.
El Fons Social Europeu és el principal instrument de la UE per a:
El Programa Operatiu del Fons Socials Europeu a Catalunya 2014-2020 preveu, entre les seves línies estratègiques, la disminució de les bretxes de gènere en el mercat de treball
Ocupació i innovació social (EaSI)
El programa EaSI té per objectiu la promoció d'un elevat nivell d'ocupació de qualitat i sostenible, la garantia d'una protecció social adequada i digna, la lluita contra l'exclusió social i la pobresa, i la millora de les condicions de treball.
Entre els seus àmbits d'actuació hi ha el disseny i la implementació de reformes innovadores en el camp de les polítiques socials i laborals.
Una de les prioritats pel 2020 en el marc del programa de treball de l'EaSI és afavorir la igualtat d'oportunitats i la igualtat de gènere, així com la inclusió social.
L'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
Horizon 2020 finança diverses actuacions relacionades amb l'ODS 5, tal com podem veure a la convocatòria per fomentar la "ciència amb i per la societat" (SWAFs), on es vol augmentar el suport a les polítiques d'igualtat de gènere en matèria de recerca i innovació.
D'entre els projectes d'èxit a Catalunya en l'àmbit de la igualtat de gènere destaquem LIBRA: unificant les accions dels centres de recerca europeus per aconseguir la igualtat de gènere en l'àmbit acadèmic.
Instrument de Preadhesió II (IPA II)
L'instrument de Preadhesió (IPA II) és el mitjà pel qual la UE dóna suport a les reformes en els països candidats a l'adhesió a la UE a través d'ajudes financeres i de caràcter tècnic.
L'objectiu d'IPA II és ajudar els beneficiaris a fer les reformes polítiques i econòmiques necessàries i preparar-los per als drets i obligacions que hauran d'assumir quan entrin a formar part de la UE.
Els actuals països beneficiaris són: Albània, Bòsnia i Hercegovina, República de Macedònia del Nord, Kosovo, Montenegro, Sèrbia i Turquia.
D'entre les seves àrees de finançament hi podem trobar projectes relacionats amb l'establiment de l'estat de dret o el desenvolupament social.
Alguns exemples de l'actuació d'aquest fons són la c onvocatòria per a promoure l'ocupació futura digna centrada en la igualtat de gènere a Turquia i la licitació per a proporcionar assistència tècnica per promoure un futur laboral decent amb un focus especial a la igualtat de gènere a Turquia.